Vermiste onderwyser dood aangetref | Maroela Media
Cobus de Wet. Foto: Facebook
Kol. Pelonomi Makau, woordvoerder van die polisie, het gesê ŉ verbyganger het Saterdag De Wet (52) se bakkie in die kanaal by Mount Amanzi naby die Hartbeespoortdam gewaar. Volgens Makau is De Wet se liggaam in die bakkie aangetref.
Makau het gesê ŉ nadoodse ondersoek sal gedoen word om die oorsaak van De Wet se dood te bepaal. Die polisie het ŉ geregtelike doodsondersoek begin.
De Wet, ŉ onderwyser aan die Kings Lighthouse-skool in Brits, is Dinsdagaand die laaste keer by ŉ vulstasie gesien.
Zanlé de Wet, Cobus se dogter, het gesê haar pa het ŉ ruim hart gehad met ŉ plekkie vir elkeen daarin. “Hy was geliefd by vriende, kennisse, leerders en familie.”
Begrafnisreëlings is nog nie bekendgemaak nie. De Wet laat sy vrou en twee dogters agter.
Surina · 1 jaar gelede
Hartseer om wonderlikste Onderwyser te verloor. Mooiste herinneringe aan Mnr Kobus wat dissipline kon handhaaf en die hart van n kind verstaan het. Innige simpatie
Marin Barwise · 1 jaar gelede
Cobus. Jy was een van Laerskool Brits se geliefste onderwysers. ‘n Persoon wat nooit vergeet sal word nie. Jy laat ‘n leemte in baie se lewens, harte en die dorpsgemeenskap.
Jy was opreg en lieflike mens.
Rus in vrede en sterkte aan Hannatjie, Zanlè en Celeste en die De Wet familie.
Oprechte deelneming (innige sympathie) met uw verlies ! Ik heb hem zelf nooit gekend, maar hy komt wel sympathiek over op de foto. Beroerd voor iemand om zo aan zijn einde te komen.
Brit · 1 jaar gelede
Hoeveel goeie mense soos Cobus gaan ons land se gevaarlike paaie nog opeis? Brits het in ‘n slagveld van onskuldiges verander. As dit nie protesters is wat mense aanval nie is dit onpadwaardige voertuie wat onskuldige mense van die paaie af ry en regering wat nie paaie onderhou soos wat hier gebeur het. Cobus, jy was n wonderlike mens en die land is baie armer sonder jou. Mag die skuldige gou opgespoor en vervolg word.
Dankie vir die artikel. Hy klink na ‘n gawe oom.